stanford-oval/wikipedia huggingface dataset:
ปรัชญากับเศรษฐศาสตร์
เชื่อมโยงภายนอก

Philosophy-Economics Network เก็บถาวร 2020-11-08 ที่ เวย์แบ็กแมชชีน website.
Recommended first reading: Philosophy of Economics (Daniel Little's entry in the Routledge Encyclopedia of the Philosophy of Science)
Philosophy of Economics (Stanford Encyclopedia of Philosophy) by Daniel M. Hausman, notable in the field.
Philosophical Issues in Economics Ibiblio.org (Cambridge University)
Description of the Philosophy of Economics (Dan Hausman)
Irrational Fools เก็บถาวร 2016-12-27 ที่ เวย์แบ็กแมชชีน Philosophy and Economics Blog
Homophileconomicus (Philosophy and Economics Blog, with useful links, conference announcements, course syllabi, news concerning recent research, etc.)
EIPE[ลิงก์เสีย] (Erasmus Institute for Philosophy and Economics, based in Rotterdam, The Netherlands)
Methodology of Economics: Secular versus Islamic (Dr. Waleed Addas[ลิงก์เสีย])
เส้นแบ่งเขตแดนไทย

แม่น้ำโขงเป็นเส้นแบ่งเขตแดนตามธรรมชาติระหว่างไทย - ลาว
เส้นแบ่งเขตแดนระหว่างประเทศไทยกับประเทศเพื่อนบ้านเป็นเส้นสมมติที่กำหนดขึ้นโดยทำข้อตกลงระหว่างประเทศไทยกับประเทศเพื่อนบ้านในรูปแบบของหนังสือ สนธิสัญญา ซึ่งประเทศเพื่อนบ้านนั้น ได้แก่ พม่า ลาว กัมพูชา และมาเลเซีย
สำหรับจุดเริ่มต้นของการแบ่งเส้นเขตแดนนั้น เริ่มขึ้นหลังจากชาติตะวันตกเข้ามาปกครองประเทศเพื่อนบ้านรอบประเทศไทยในรูปแบบของอาณานิคม ทำให้ต้องมีการกำหนดเส้นแนวเขตเพื่อแบ่งเขตแดนระหว่างประเทศอาณานิคมเหล่านั้นกับประเทศไทย โดยประเทศไทยได้ทำหนังสือและสนธิสัญญากับประเทศอังกฤษ และประเทศฝรั่งเศส ตั้งแต่ พ.ศ. 2408 ถึงช่วง พ.ศ. 2489 โดยเมื่อประเทศอาณานิคมเหล่านั้นได้รับการปลดปล่อยเป็นอิสระ ได้ถือเอาเส้นเขตแดนเหล่านั้นที่ประเทศเจ้าอาณานิคมได้เคยตกลงไว้กับประเทศไทยเป็นแนวพรมแดนสืบต่อมา
สำหรับวิธีการกำหนดเขตแดนนั้นสามารถทำได้ 2 วิธีด้วยกันคือ ใช้วิธีการทางเรขาคณิต และใช้สภาพภูมิประเทศ
การปักปันเขตแดน

เนื่องจากการทำหนังสือและสนธิสัญญาในอดีตเป็นการกระทำในรูปแบบของอนาล็อก และการวาดกำหนดลงบนกระดาษ ทำให้เมื่อระยะเวลาผ่านไปแนวเขตและการแบ่งเส้นเหล่านั้นไม่มีความชัดเจน ปัจจุบันจึงได้มีการนำเทคโนโลยีที่ทันสมัยมาดำเนินการสำรวจและปักหลักเขตแดน (Demarcation) โดยการนำแผนที่และสนธิสัญญาที่เคยทำร่วมกันในอดีตมาตีความและพิจารณาถึงสิ่งที่ได้ให้การตกลงไว้ในอดีต หรือเรียกว่าตีความสนธิสัญญา (Interpretation of Treaties) ผ่านการประชุมคณะกรรมมาธิการเขตแดนร่วม และลงพื้นที่สำรวจแนวเขตร่วมกับประเทศเพื่อนบ้าน ซึ่งประเทศไทยเป็นหน้าที่ของ กองเขตแดน กรมสนธิสัญญาและกฎหมาย กระทรวงการต่างประเทศ และกรมแผนที่ทหาร กองบัญชาการกองทัพไทย
ปัจจุบันประเทศไทยยังคงดำเนินการปักปันเขตแดนกับประเทศเพื่อนบ้านอยู่ตลอด โดยประเทศไทยเคยมีปัญหาข้อพิพาทระหว่างเขตแดนครั้งล่าสุดคือในระหว่างปี พ.ศ. 2551 - 2554 ในกรณีพิพาทพรมแดนไทย–กัมพูชา เกี่ยวกับการตีความผลการตัดสินคดีปราสาทพระวิหาร ทำให้เกิดการใช้กำลังทหารปะทะกันตามแนวชายแดนจนเกิดความสูญเสียทั้งชีวิตและทรัพย์สินทั้งสองฝ่าย
ประเภทของจุดผ่านแดน

สำหรับประเทศไทย กำหนดประเภทของจุดผ่านและด่านพรมแดนในแต่ละพื้นที่ จะต้องไม่ส่งผลกระทบต่อหลักเขตแดนหรือสันปันน้ำ เพื่อไม่ให้เกิดปัญหาด้านเขตแดนตามมาในภายหลัง โดยทั้ง 4 ประเภทนั้น ประกอบไปด้วย
ประเภทของจุดผ่านแดน > จุดผ่านแดนถาวร

จุดผ่านแดนถาวรนั้น เป็นจุดผ่านแดนที่ผ่านการตกลงในระดับนโยบายของรัฐบาลของทั้งสองประเทศอย่างเป็นทางการ โดยเป็นไปตามหลักสากลในการเดินทางข้ามไปมาระหว่างกัน เพื่อประโยชน์ทั้งการสัญจรของบุคคล ยานพาหนะ และการค้าของทั้งสองประเทศ ซึ่งมีปริมาณอย่างสม่ำเสมอ มีศักยภาพเพียงพอด้านการคมนาคมในทั้งสองประเทศในพื้นที่นั้น ๆ โดยเฉพาะเป็นไปเพื่อเชื่อมโยงการคมนาคมระหว่างเมืองหลักของทั้งสองประเทศ ซึ่งรวมไปถึงการเดินทางเข้าออกของบุคคลจากประเทศที่สาม
ประเภทของจุดผ่านแดน > จุดผ่านแดนชั่วคราว

จุดผ่านแดนชั่วคราว เป็นจุดที่มีการเปิดเฉพาะกิจเพื่อเหตุจำเป็นต่าง ๆ โดยไม่ได้คำนึงถึงการค้าและเศรษฐกิจเป็นหลัก และพื้นที่ดังกล่าวไม่มีจุดผ่านแดนประเภทอื่น ๆ อยู่ใกล้เคียงกัน
โดยกรณีสำหรับการเปิดจุดผ่านแดนชั่วคราวมีหลายกรณี อาทิ
เป็นจุดผ่านแดนชั่วราวเพื่อการท่องเที่ยว คือด่านพระเจดีย์สามองค์ และช่องทางขึ้นเขาพระวิหาร (ไม่สามารถเดินทางได้ตั้งแต่ปี พ.ศ. 2551)
เป็นจุดผ่านแดนชั่วคราวเพื่อการก่อสร้างสะพานระหว่างประเทศ ซึ่งต้องทำงานร่วมกันระหว่างประเทศในการก่อสร้าง
ประเภทของจุดผ่านแดน > จุดผ่อนปรนการค้า

จุดผ่อนปรนการค้า เป็นจุดที่เปิดเพื่อจุดประสงค์ในด้านการค้าและเศรษฐกิจโดยเฉพาะ โดยจะต้องมีความจำเป็นต่อประชาชนในพื้นที่ชายแดนในบริเวณดังกล่าวทั้งสองประเทศ เพื่อส่งเสริมความสัมพันธ์ของประชาชนทั้งสองประเทศ
ประเภทของจุดผ่านแดน > จุดผ่อนปรนพิเศษ

จุดผ่อนปรนพิเศษ เป็นจุดที่ต้องผ่านการตกลงในระดับนโยบายของรัฐบาลของทั้งสองประเทศเช่นเดียวกัน แต่บริเวณนั้นยังไม่มีศัยกภาพมากพอที่จะเปิดจุดผ่านแดนถาวรได้ โดยกำหนดเงื่อนไขเป็นรายกรณีพิเศษภายใต้ระเบียบและข้อกฎหมายของทั้งสองประเทศรองรับซึ่งไม่จำเป็นต้องครบถ้วนแบบเดียวกับจุดผ่านแดนถาวร เพื่อไม่ให้เสียประโยชน์และโอกาสของประเทศที่จะได้รับระหว่างดำเนินการพัฒนาพื้นที่เพื่อเตรียมความพร้อมในการเปิดจุดผ่านแดนถาวรในอนาคต ปัจจุบันมีเพียงแค่แห่งเดียวคือด่านสิงขร
เส้นแบ่งเขตแดนไทย - พม่า

บทความหลัก: ชายแดนไทย–พม่า
เส้นแบ่งเขตแดนไทย - พม่ามีความยาวรวมกันทั้งสิ้น 2,401 กิโลเมตร ซึ่งประกอบไปด้วย
| ลำดับ | ประเภท | เส้นเขตแดน | ความยาว (กม> ) | จังหวัด | ด่านพรมแดน |
| --- | --- | --- | --- | --- | --- |
| 1 | ร่องน้ำลึก | แม่น้ำรวก | 59 | เชียงราย |  |
| 1 | ร่องน้ำลึก | แม่น้ำสาย | 59 | เชียงราย | จุดผ่านแดนถาวรแม่สาย  จุดผ่านแดนถาวรแม่สาย 2  สะพานข้ามแม่น้ำสาย 1  สะพานข้ามแม่น้ำสาย 2 |
| 2 | สันปันน้ำ | ทิวเขาแดนลาว | 632 | เชียงราย   เชียงใหม่   แม่ฮ่องสอน |  |
| 2 | สันปันน้ำ | ทิวเขาถนนธงชัยเหนือ | 632 | เชียงราย   เชียงใหม่   แม่ฮ่องสอน |  |
| 2 | สันปันน้ำ | ทิวเขาถนนธงชัยตะวันตก | 632 | เชียงราย   เชียงใหม่   แม่ฮ่องสอน |  |
| 3 | แนว 2 ฝั่ง | แม่น้ำสาละวิน | 127 | แม่ฮ่องสอน |  |
| 4 | แนว 2 ฝั่ง | แม่น้ำเมย | 345 | ตาก | จุดผ่านแดนถาวรบ้านริมเมย  สะพานมิตรภาพไทย–พม่า 1  สะพานมิตรภาพไทย–พม่า 2 |
| 4 | แนว 2 ฝั่ง | ห้วยวาเลย์ | 44 | ตาก |  |
| 5 | สันปันน้ำ | ทิวเขาถนนธงชัยกลาง | 127 | ตาก   กาญจนบุรี |  |
| 5 | สันปันน้ำ | แนวเส้นตรง | 63 | ตาก   กาญจนบุรี |  |
| 6 | สันปันน้ำ | ทิวเขาตะนาวศรี | 865 | กาญจนบุรี | จุดผ่านแดนถาวรพุน้ำร้อน จุดผ่อนปรนทางการค้าด่านพระเจดีย์สามองค์ |
| 6 | สันปันน้ำ | ทิวเขาตะนาวศรี | 865 | ราชบุรี |  |
| 6 | สันปันน้ำ | ทิวเขาตะนาวศรี | 865 | เพชรบุรี |  |
| 6 | สันปันน้ำ | ทิวเขาตะนาวศรี | 865 | ประจวบคีรีขันธ์ | จุดผ่อนปรนพิเศษด่านสิงขร |
| 6 | สันปันน้ำ | ทิวเขาตะนาวศรี | 865 | ชุมพร |  |
| 6 | สันปันน้ำ | ทิวเขาตะนาวศรี | 865 | ระนอง |  |
| 7 | ร่องน้ำลึก | คลองกระ | 139 | ระนอง |  |
| 7 | ร่องน้ำลึก | แม่น้ำกระบุรี | 139 | ระนอง | จุดผ่านแดนถาวรระนอง |
| รวม | รวม | รวม | 2,401 |  |  |
เส้นแบ่งเขตแดนไทย - ลาว

เส้นแบ่งเขตแดนไทย - ลาวมีความยาวรวมกันทั้งสิ้น 1,810 กิโลเมตร ซึ่งประกอบไปด้วย
| ลำดับ | ประเภท | เส้นเขตแดน | ความยาว (กม> ) | จังหวัด | ด่านพรมแดน |
| --- | --- | --- | --- | --- | --- |
| 1 | ร่องน้ำลึก | แม่น้ำโขง | 97 | เชียงราย | จุดผ่านแดนถาวรสามเหลี่ยมทองคำ (เชียงแสน-ต้นผึ้ง) จุดผ่านแดนถาวรสะพานมิตรภาพ 4 (เชียงของ–ห้วยทราย) สะพานมิตรภาพไทย–ลาว 4 (เชียงของ–ห้วยทราย) |
| 2 | สันปันน้ำ | ทิวเขาหลวงพระบาง | 505 | เชียงราย |  |
| 2 | สันปันน้ำ | ทิวเขาหลวงพระบาง | 505 | พะเยา |  |
| 2 | สันปันน้ำ | ทิวเขาหลวงพระบาง | 505 | น่าน | จุดผ่านแดนถาวรบ้านห้วยโก๋น (ห้วยโก๋น - น้ำเงิน) |
| 2 | สันปันน้ำ | ทิวเขาหลวงพระบาง | 505 | อุตรดิตถ์ | จุดผ่านแดนถาวรภูดู่ |
| 2 | สันปันน้ำ | ทิวเขาหลวงพระบาง | 505 | พิษณุโลก |  |
| 3 | ร่องน้ำลึก | แม่น้ำเหืองงา | 19 | พิษณุโลก |  |
| 4 | ร่องน้ำลึก | แม่น้ำเหือง | 134 | เลย | จุดผ่านแดนถาวรสะพานมิตรภาพแม่น้ำเหือง สะพานมิตรภาพน้ำเหือง (ท่าลี่–แก่นท้าว) จุดผ่านแดนถาวรบ้านปากห้วย (ท่าลี่-แก่นท้าว) |
| 5 | ร่องน้ำลึก | แม่น้ำโขง | 858 | เลย | จุดผ่านแดนถาวรบ้านเชียงคาน (เชียงคาน-สานะคาม)   จุดผ่านแดนถาวรบ้านคกไผ่ (ปากชม-สานะคาม)   สะพานมิตรภาพไทย–ลาว 7 (เลย–แขวงเวียงจันทน์) (โครงการ) |
| 5 | ร่องน้ำลึก | แม่น้ำโขง | 858 | หนองคาย | สะพานมิตรภาพไทย–ลาว 1 (หนองคาย–เวียงจันทน์)  จุดผ่านแดนถาวรท่าเสด็จ (ยกเลิกแล้ว) |
| 5 | ร่องน้ำลึก | แม่น้ำโขง | 858 | บึงกาฬ | จุดผ่านแดนถาวรบ้านบึงกาฬ (บึงกาฬ-ปากซัน)  สะพานมิตรภาพไทย–ลาว 5 (บึงกาฬ–บอลิคำไซ) (โครงการ) |
| 5 | ร่องน้ำลึก | แม่น้ำโขง | 858 | นครพนม | จุดผ่านแดนถาวรท่าเทียบเรือเทศบาลเมืองนครพนม  สะพานมิตรภาพไทย–ลาว 3 (นครพนม–คำม่วน) |
| 5 | ร่องน้ำลึก | แม่น้ำโขง | 858 | มุกดาหาร | จุดผ่านแดนถาวรอำเภอเมืองมุกดาหาร  สะพานมิตรภาพไทย–ลาว 2 (มุกดาหาร–สะหวันนะเขต) |
| 5 | ร่องน้ำลึก | แม่น้ำโขง | 858 | อำนาจเจริญ |  |
| 5 | ร่องน้ำลึก | แม่น้ำโขง | 858 | อุบลราชธานี | จุดผ่านแดนถาวรบ้านปากแซง (นาตาล-ละคอนเพ็ง)  สะพานมิตรภาพไทย–ลาว 6 (นาตาล–ละคอนเพ็ง) (โครงการ)   สะพานมิตรภาพไทย–ลาว 8 (อุบลราชธานี–จำปาศักดิ์) (โครงการ) |
| 6 | สันปันน้ำ | ทิวเขาพนมดงรัก | 197 | อุบลราชธานี | จุดผ่านแดนถาวรช่องเม็ก |
| รวม | รวม | รวม | 1,810 |  |  |
เส้นแบ่งเขตแดนไทย - กัมพูชา

บทความหลัก: ชายแดนไทย–กัมพูชา
เส้นแบ่งเขตแดนไทย - กัมพูชามีความยาวรวมกันทั้งสิ้น 798 กิโลเมตร ซึ่งประกอบไปด้วย
| ลำดับ | ประเภท | เส้นเขตแดน | ความยาว (กม> ) | จังหวัด | ด่านพรมแดน |
| --- | --- | --- | --- | --- | --- |
| 1 | สันปันน้ำ แนวหลักเขตประเทศ | ทิวเขาพนมดงรัก | 364 | อุบลราชธานี |  |
| 1 | สันปันน้ำ แนวหลักเขตประเทศ | ทิวเขาพนมดงรัก | 364 | ศรีสะเกษ | จุดผ่านแดนถาวรช่องสะงำ |
| 1 | สันปันน้ำ แนวหลักเขตประเทศ | ทิวเขาพนมดงรัก | 364 | สุรินทร์ | จุดผ่านแดนถาวรช่องจอม |
| 1 | สันปันน้ำ แนวหลักเขตประเทศ | ทิวเขาพนมดงรัก | 364 | บุรีรัมย์ | จุดผ่อนปรนช่องสายตะกู |
| 2 | ลำน้ำสายต่างๆ | คลองบะอาว | 216 | สระแก้ว   |  |
| 2 | ลำน้ำสายต่างๆ | คลองแผง | 216 | สระแก้ว   |  |
| 2 | ลำน้ำสายต่างๆ | แนวเส้นตรง | 216 | สระแก้ว   |  |
| 2 | ลำน้ำสายต่างๆ | คลองละลมละสือ | 216 | สระแก้ว   |  |
| 2 | ลำน้ำสายต่างๆ | คลองลึก | 216 | สระแก้ว   | จุดผ่านแดนถาวรบ้านคลองลึก สะพานมิตรภาพไทย–กัมพูชา (อรัญประเทศ–ปอยเปต) |
| 2 | ลำน้ำสายต่างๆ | คลองพรมโหด | 216 | สระแก้ว   | สะพานมิตรภาพไทย–กัมพูชา (บ้านหนองเอี่ยน–สตึงบท) |
| 2 | ลำน้ำสายต่างๆ | คลองน้ำใส | 216 | สระแก้ว   | จุดผ่านแดนถาวรบ้านเขาดิน |
| 2 | ลำน้ำสายต่างๆ | คลองด่าน | 216 | จันทบุรี | จุดผ่านแดนถาวรบ้านแหลม จุดผ่อนปรนบ้านซับตารี จุดผ่อนปรนบ้านสวนส้ม |
| 2 | ลำน้ำสายต่างๆ | แนวเส้นตรง | 216 | จันทบุรี | จุดผ่อนปรนบ้านบึงชะนังล่าง |
| 2 | ลำน้ำสายต่างๆ | คลองโป่งน้ำร้อน | 216 | จันทบุรี |  |
| 2 | ลำน้ำสายต่างๆ | คลองตะเคียน | 216 | จันทบุรี | จุดผ่านแดนถาวรบ้านผักกาด |
| 2 | ลำน้ำสายต่างๆ | ทิวเขาพนมคอสวาย | 216 | จันทบุรี |  |
| 2 | ลำน้ำสายต่างๆ | ห้วยสวาย | 216 | จันทบุรี |  |
| 2 | ลำน้ำสายต่างๆ | แม่น้ำไพลิน | 216 | จันทบุรี |  |
| 3 | สันปันน้ำ | ทิวเขาบรรทัด | 160 | ตราด | จุดผ่านแดนถาวรบ้านหาดเล็ก |
| 4 | แนวเส้นตรง | - | 1 | ตราด |  |
| รวม | รวม | รวม | 798 |  |  |
เส้นแบ่งเขตแดนไทย - มาเลเซีย

บทความหลัก: ชายแดนมาเลเซีย–ไทย
เส้นแบ่งเขตแดนไทย - มาเลเซียมีความยาวรวมกันทั้งสิ้น 647 กิโลเมตร ซึ่งประกอบไปด้วย
| ลำดับ | ประเภท | เส้นเขตแดน | ความยาว (กม> ) | จังหวัด | ด่านพรมแดน |
| --- | --- | --- | --- | --- | --- |
| 1 | สันปันน้ำ | ทิวเขาสันกาลาคีรี | 552 | สตูล | ด่านวังประจัน |
| 1 | สันปันน้ำ | ทิวเขาสันกาลาคีรี | 552 | สงขลา | ด่านปาดังเบซาร์  ด่านสะเดา |
| 1 | สันปันน้ำ | ทิวเขาสันกาลาคีรี | 552 | ยะลา | ด่านเบตง |
| 1 | สันปันน้ำ | ทิวเขาสันกาลาคีรี | 552 | นราธิวาส | ด่านสุไหง-โกลก |
| 2 | ร่องน้ำลึก | แม่น้ำโก-ลก | 95 | นราธิวาส | สะพานมิตรภาพไทย–มาเลเซีย 1  สะพานมิตรภาพไทย–มาเลเซีย 2 |
| รวม | รวม | รวม | 647 |  |  |
ข้อพิพาทเขตแดน

ประเทศไทยกับประเทศกัมพูชาเคยพิพาทกันเรื่องเขตแดนเนื่องจากยึดถือเอกสารคนละฉบับ นำไปสู่คดีปราสาทพระวิหาร และกรณีพิพาทพรมแดนไทย–กัมพูชา ช่วงปี 2551–2554
ประเทศไทยกับประเทศลาวเคยพิพาทกันเรื่องเขตแดนนำไปสู่สมรภูมิบ้านร่มเกล้า
ดูเพิ่ม

เขตแสดงตนเพื่อป้องกันภัยทางอากาศ
อาณาเขตแถลงข่าวการบิน
พระมหาคณาจารย์จีนธรรมวชิราจารย์ (เย็นอี่)

| พระมหาคณาจารย์จีนธรรมวชิราจารย์ ( เย็นอี่) |
| --- | --- |

ส่วนบุคคล
เกิด: 10 มิ.ย. 2480 จังหวัดนครปฐม (87 ปี)
นิกาย: คณะสงฆ์จีนนิกายแห่งประเทศไทย
ตำแหน่งชั้นสูง
ที่อยู่: วัดโพธิ์แมนคุณาราม กรุงเทพมหานคร
บรรพชา: พ.ศ. 2499
อุปสมบท: 15 พฤษภาคม พ.ศ. 2500
พรรษา: 67
ตำแหน่ง: รักษาการเจ้าคณะใหญ่จีนนิกาย รองเจ้าอาวาสวัดโพธิ์แมนคุณาราม เจ้าอาวาสวัดโพธิ์เย็น
พระมหาคณาจารย์จีนธรรมวชิราจารย์ (เย็นอี่) (จีน: 仁意) เป็นพระภิกษุนิกายมหายาน ชาวไทยเชื้อสายจีนกวางตุ้ง ปัจจุบันท่านดำรงตำแหน่ง รักษาการเจ้าคณะใหญ่คณะสงฆ์จีนนิกายแห่งประเทศไทย รักษาการประธานคณะกรรมการสงฆ์จีนนิกาย รักษาการและรองเจ้าอาวาสวัดโพธิ์แมนคุณาราม เจ้าอาวาสวัดโพธิ์เย็น
ประวัติ

พระมหาคณาจารย์จีนธรรมวชิราจารย์ มีนามเดิมว่า วรวิทย์ โพธิถวิลเกียรติ ชาติภูมิเดิม แซ่ตั้ง มณฑลกวางตุ้ง พระคุณท่านเป็นบุตรของนายเซียฮั้ว แซ่ตั้ง กับ นางเกียวลั้ง แซ่ล้อ
เมื่อปี พ.ศ. 2499 ได้บรรพชาเป็นสามเณร และในวันที่ 15 พฤษภาคม พ.ศ. 2500 ได้อุปสมบท ณ พัทสีมา วัดโพธิ์เย็น อำเภอท่ามะกา จังหวัดกาญจนบุรี ได้รับฉายา เย็นอี่ โดยมี พระอาจารย์จีนธรรมสมาธิวัตร เจ้าคณะใหญ่คณะสงฆ์จีนนิกายรูปที่ 6 เป็นพระอุปัชฌาย์
ตำแหน่งด้านการปกครอง

พ.ศ. 2511 เป็นรองเจ้าอาวาสวัดโพธิ์แมนคุณาราม
พ.ศ. 2512 เป็นกรรมการสงฆ์จีนนิกาย และเป็นผู้อำนายการกองเลขานุการ
พ.ศ. 2518 เป็นพระอุปัชฌาย์
พ.ศ. 2525 ได้รับพระบัญชาแต่งตั้งเป็นรองปลัดซ้ายจีนนิกาย
พ.ศ. 2530 ได้รับพระบัญชาแต่งตั้งเป็นปลัดซ้ายจีนนิกาย
พ.ศ. 2530 เป็นผู้อำนวยการกองธุรการ คณะกรรมการสงฆ์จีนนิกาย
พ.ศ. 2539 ได้รับพระบัญชาแต่งตั้งเป็นผู้ช่วยเจ้าคณะใหญ่จีนนิกายฝ่ายซ้าย
พ.ศ. 2542 ได้รับแต่งตั้งเป็นเจ้าอาวาสวัดโพธิ์เย็น อำเภอท่ามะกา จังหวัดกาญจนบุรี
พ.ศ. 2547 ได้รับพระบัญชาแต่งตั้งเป็นผู้ช่วยเจ้าคณะใหญ่จีนนิกายฝ่ายขวา
พ.ศ. 2562 ได้รับพระบัญชาแต่งตั้งเป็นรองเจ้าคณะใหญ่จีนนิกาย
พ.ศ. 2566 ได้รับพระบัญชาแต่งตั้งเป็นผู้รักษาการเจ้าคณะใหญ่จีนนิกาย
สมณศักดิ์

พ.ศ.2513 ได้รับแต่งตั้งเป็น หลวงจีนธรรมธร (เย็นอี่) คณานุกรมในพระคณาจารย์จีนธรรมสมาธิวัตร (โพธิ์แจ้ง)
พ.ศ.2520 ได้รับแต่งตั้งเป็น หลวงจีนปลัดธรรมสมาธิวัตร (เย็นอี่) คณานุกรมในพระคณาจารย์จีนธรรมสมาธิวัตร (โพธิ์แจ้ง)
พ.ศ.2525 ได้รับพระราชทานสัญญาบัตรตั้งสมณศักดิ์ที่ หลวงจีนธรรมนันท์จีนประพัทธ์ เป็นรองปลัดซ้ายจีนนิกาย
พ.ศ. 2530 ได้รับพระราชทานสัญญาบัตรตั้งสมณศักดิ์ที่ หลวงจีนธรรมรสจีนศาสน์ เป็น พระปลัดซ้ายจีนนิกาย
พ.ศ. 2539 ได้รับพระราชทานสัญญาบัตรตั้งสมณศักดิ์ที่ พระอาจารย์จีนธรรมานุกร สุนทรศาสนกิจ เป็น ผู้ช่วยเจ้าคณะใหญ่จีนนิกายฝ่ายซ้าย ตั้งคณานุกรมได้ 3 รูป (เทียบพระราชาคณะชั้นสามัญ)
พ.ศ. 2542 ได้รับพระราชทานสัญญาบัตรตั้งสมณศักดิ์ที่ พระอาจารย์จีนธรรมานุกร สุนทรศาสนกิจ ภาวนานุสิฐไพศาล เป็นผู้ช่วยเจ้าคณะใหญ่จีนนิกายฝ่ายซ้าย ตั้งคณานุกรมได้ 4 รูป (เทียบพระราชาคณะชั้นราช)
พ.ศ. 2549 ได้รับพระราชทานสัญญาบัตรตั้งสมณศักดิ์ที่ พระอาจารย์จีนวินยานุกร สุนทรธรรมภูษิต ปริยัติกิจโกศล ผู้ช่วยเจ้าคณะใหญ่จีนนิกายฝ่ายขวา ตั้งคณานุกรมได้ 4 รูป (เทียบพระราชาคณะชั้นราช)
พ.ศ. 2562 ได้รับพระราชทานสัญญาบัตรตั้งสมณศักดิ์ที่ พระคณาจารย์จีนธรรมวิริยาจารย์ ไพศาลสมณกิจ ประสิทธิ์สิริมงคล คุณาภิวัฒน์ รองเจ้าคณะใหญ่จีนนิกายมีคณานุศักดิ์ตั้งคณานุกรมได้ 5 รูป  (เทียบพระราชาคณะชั้นเทพ)
พ.ศ.2567 ได้รับพระราชทานสัญญาบัตรตั้งสมณศักดิ์ที่ พระมหาคณาจารย์จีนธรรมวชิราจารย์ พุทธบริษัทจีนพิเนตุ วิเทศธรรมประสาทนวกิจพิลาสประยุกต์ ทำนุกจีนประชาวิสิฐ ผู้รักษาการแทนเจ้าคณะใหญ่จีนนิกาย มีคณานุศักดิ์ตั้งคณานุกรมได้ 6 รูป คือ หลวงจีนปลัดธรรมวชิรานุวัตร 1 หลวงจีนวินัยธร 1 หลวงจีนธรรมธร 1 หลวงจีนสังฆรักษ์ 1 หลวงจีนสมุห์ 1 หลวงจีนใบฎีกา 1 (เทียบพระราชาคณะชั้นธรรมพิเศษ)
ผามออีแดง

ผามออีแดง ตั้งอยู่ในพื้นที่อุทยานแห่งชาติเขาพระวิหาร ตำบลเสาธงชัย อำเภอกันทรลักษ์ จังหวัดศรีสะเกษ อยู่บริเวณใกล้เคียงกับทางเดินขึ้นปราสาทเขาพระวิหาร เป็นหน้าผาสูงชันกั้นเขตแดนประเทศไทยกับประเทศกัมพูชา ตลอดแนวผามออีแดงมีระยะประมาณ 300 เมตร เป็นจุดชมวิวที่มองเห็นทัศนียภาพของแผ่นดินประเทศกัมพูชาที่อยู่ต่ำลงไปอย่างเป็นมุมกว้าง มีฝูงค้างคาวในยามพระอาทิตย์ตกดิน บริเวณใกล้เคียงมีเส้นทางศึกษาธรรมชาติ ชมโบราณสถานสถูปคู่รูปทรงสี่เหลี่ยมลูกบาศก์ ส่วนบนกลมข้างในเป็นโพรง สำหรับบรรจุสิ่งของสร้างด้วยหินทรายแดง  ขนาดกว้าง  1.93  เมตร  ยาว  4.2 เมตร  ซึ่งเชื่อกันว่าเป็นสัญลักษณ์ของความอุดมสมบูรณ์
ผามออีแดง
ภาพสลักนูนต่ำ

บริเวณผามออีแดง มีภาพแกะสลักนูนต่ำเป็นภาพคน 3 คน ในเครื่องแต่งกายแบบชาวกัมพูชา สร้างขึ้นก่อนปราสาทเขาพระวิหาร ราวกลางศตวรรษที่ 11 อายุประมาณ 1,500 ปี มีโบราณวัตถุ (พระพุทธรูปนาคปรก) บริเวณจุดสูงสุดของผามออีแดงสามารถมองเห็นทัศนียภาพของปราสาทเขาพระวิหารได้อย่างชัดเจน
ธงชาติไทย

ผามออีแดง เป็นที่ตั้งของเสาธงชาติไทย ซึ่งเดิมเป็นเสาธงที่ตั้งอยู่บริเวณปราสาทเขาพระวิหาร กระทั่งเมื่อปี พ.ศ. 2505 ศาลยุติธรรมระหว่างประเทศได้มีคำพิพากษาว่าปราสาทเขาพระวิหารตั้งอยู่ในอาณาเขตภายใต้อธิปไตยของกัมพูชา และประเทศไทยมีพันธะที่จะต้องถอนกำลังทหารหรือตำรวจออกจากปราสาทพระวิหาร ทำให้ประเทศไทย ต้องถอนกำลังทหารและธงชาติไทย ที่ตั้งอยู่บริเวณดังกล่าว
การถอนธงชาติไทยในครั้งนั้น ประเทศไทยถอนเสาธงออกมาจากพื้นที่ดังกล่าว โดยไม่ได้ลดธงลงจากยอดเสาแต่อย่างใด
การเข้าชม

ผามออีแดง มีเส้นทางรถยนต์เข้าถึง เป็นสถานที่รองรับนักท่องเที่ยวในทุกฤดูกาล  มีเจ้าหน้าที่อำนวยความสะดวกในการนำเที่ยว นับตั้งแต่ปี พ.ศ. 2551 ได้มีการปิดไม่ให้นักท่องเที่ยวเข้าไปในพื้นที่ดังกล่าว กระทั่งในปี พ.ศ. 2553 จังหวัดศรีสะเกษ ได้ร้องขอให้มีการอนุญาตให้นักท่องเที่ยวเข้าไปในพื้นที่อีกครั้งหนึ่ง โดยผามออีแดง เปิดให้นักท่องเที่ยวเข้าชมได้ทุกวัน ตั้งแต่เวลา 05.00-16.30 น.
สถานที่ใกล้เคียง

ปราสาทโดนตวล
ปราสาทพระวิหาร
แหล่งข้อมูลอื่น

ผามออีแดง เก็บถาวร 2010-07-29 ที่ เวย์แบ็กแมชชีน
ผามออีแดง
14°23′43″N 104°41′01″E﻿ / ﻿14.3952773°N 104.6836138°E﻿ / 14.3952773; 104.6836138
| ด ค กพรมแดน ด่านพรมแดน และจุดผ่านแดนระหว่างประเทศไทยกับประเทศกัมพูชา |
| --- | --- | --- |
| พรมแดนธรรมชาติ |  สามเหลี่ยมมรกต  ผามออีแดง  ปราสาทตาเมือนธม  ตลาดชายแดนบ้านคลองลึก  สถานีรถไฟด่านพรมแดนบ้านคลองลึก  ที่หยุดรถไฟไทย  |   |
| จุดผ่านแดนถาวร |  ช่องสะงำ  ช่องจอม  บ้านเขาดิน  บ้านคลองลึก  บ้านแหลม  บ้านผักกาด  บ้านหาดเล็ก  |   |
| จุดผ่อนปรน |  ช่องอานม้า  บ้านตาพระยา  บ้านหนองปรือ  บ้านซับตารี  บ้านบึงชนังล่าง  บ้านสวนส้ม  บ้านหมื่นด่าน  บ้านมะม่วง  ช่องทางขึ้นเขาพระวิหาร  ช่องสายตะกู  |   |
| อื่น ๆ |  สะพานมิตรภาพไทย–กัมพูชา (อรัญประเทศ–ปอยเปต)  สะพานมิตรภาพไทย–กัมพูชา (บ้านหนองเอี่ยน–สตึงบท)  |   |
ชายแดนไทย–กัมพูชา
โรงเรียนนวมินทราชูทิศ อีสาน

| โรงเรียนนวมินทราชูทิศ อีสาน |
| --- | --- |
Navamindarajudis Isan School
ข้อมูล
ชื่ออื่น: น.ม.อ. / N.M.I.
ประเภท: โรงเรียนรัฐบาล สังกัด สำนักงานเขตพื้นที่การศึกษามุกดาหาร
สถาปนา: 22 มีนาคม พ.ศ. 2528
สี: น้ำเงิน-เหลือง
คำขวัญ: รักษ์ศักดิ์ศรี มีคุณธรรม นำวิชาการ สืบสานงานพระราชดำริ
เพลง: มาร์ชนวมินทราชูทิศ, ร่มราชพฤกษ์
ต้นไม้: ราชพฤกษ์
เว็บไซต์: www.nmi.ac.th
โรงเรียนนวมินทราชูทิศ อีสาน เป็นโรงเรียนเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในวโรกาสเฉลิมพระชนมพรรษาครบ 5 รอบ ประจำภาคอีสาน  ซึ่งเป็นถาวรวัตถุทางการศึกษาที่ปวงชนชาวไทยน้อมเกล้าฯ ถวาย นอกจากโรงเรียนนวมินทราชูทิศ อีสาน จะได้ทำหน้าที่เป็นสถานให้การศึกษาแก่เยาวชนชาวมุกดาหารและจังหวัดใกล้เคียงเป็นอย่างดี  สมกับปรัชญาความรู้คู่คุณธรรม เอกลักษณ์ที่สำคัญและโดดเด่นอย่างหนึ่งของโรงเรียนคือ อาคารเรียนและอาคารประกอบลักษณะสถาปัตยกรรมทรงไทยประยุกต์แบบอีสาน ปัจจุบันเป็นสถานศึกษาที่มีชื่อเสียงของภาคอีสาน และลูกนวมินท์ทุกคนที่สำเร็จการศึกษาจากสถาบันแห่งนี้ ต่างมีความรักภาคภูมิใจในสถาบัน และภูมิใจใน ตรานวมินทราชูทิศ อีสาน
ประวัติ

โรงเรียนนวมินทราชูทิศ อีสาน เป็นโรงเรียน 1 ในจำนวน 5 โรงเรียน ตามโครงการจัดตั้งโรงเรียนมัธยมศึกษาของกรมสามัญศึกษา กระทรวงศึกษาธิการ เพื่อเฉลิมพระเกียรติถวายเป็นพระราชสักการะแด่พระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในวโรกาสเฉลิมพระชนมพรรษาครบ 5 รอบ เมื่อพุทธศักราช 2530 เพื่อเป็นถาวรวัตถุทางการศึกษาสืบไป
โดยกระทรวงศึกษาธิการ ประกาศจัดตั้งเมื่อวันที่ 22 มีนาคม 2528 ใช้ชื่อว่า "โรงเรียนนวมราชูทิศ อีสาน" ต่อมาในวันที่ 14 สิงหาคม ปีเดียวกัน กระทรวงศึกษาธิการเห็นสมควรให้เปลี่ยนชื่อโรงเรียน เพื่อความสมบูรณ์และความไพเราะในเชิงอักษรศาสตร์ โดยอาศัยอำนาจตามข้อความในข้อ 23 แห่งประกาศของคณะปฏิวัติฉบับที่ 216 ลงวันที่ 29 กันยายน พ.ศ. 2515 จึงทำให้โรงเรียนเปลี่ยนชื่อเป็น "โรงเรียนนวมินทราชูทิศ อีสาน"
โดยการจัดตั้งโรงเรียนนวมินทราชูทิศ ขึ้น 5 โรงเรียน ตามหลักภูมิศาสตร์ของประเทศ ภาคละ 1 โรงเรียน ดังนี้
ส่วนกลาง โรงเรียนนวมินทราชูทิศ กรุงเทพมหานคร กรุงเทพมหานคร
ภาคใต้ โรงเรียนนวมินทราชูทิศ ทักษิณ ที่จังหวัดสงขลา
ภาคตะวันออกเฉียงเหนือ โรงเรียนนวมินทราชูทิศ อีสาน ที่จังหวัดมุกดาหาร
ภาคกลาง โรงเรียนนวมินทราชูทิศ มัชฌิม ที่จังหวัดนครสวรรค์
ภาคเหนือ โรงเรียนนวมินทราชูทิศ พายัพ จังหวัดเชียงใหม่
กรมสามัญศึกษมีเจตนาอันแน่วแน่ที่จะจัดโรงเรียนมวมินทราชูทิศ ทั้ง 5 แห่ง ให้เป็นโรงเรียนขนาดใหญ่  60 ห้องเรียน สามารถรับนักเรียนเข้าเรียนทั้งระดับมัธยมศึกษาตอนต้นและตอนปลาย จำนวน  2,700 คน โดยจัดให้โรงเรียนมีความพร้อมความสมบูณ์ ด้านอาคารเรียน อาคารประกอบ วัสดุครุภัณฑ์ อุปกรณ์การเรียนการสอน ตลอดจนกำลังบุคลากร กรมสามัญศึกษาปรารถนาที่จะส่งเสริมโรงเรียนนวมินทราชูทิศ 5 แห่ง ให้มีคุณภาพมาตรฐานสูง มีเอกลักษณ์เฉพาะตัวในด้านการบริหาร การปกครอง นักเรียนมีระเบียบวินัย มีศีลธรรมจรรยาและมีความกตัญญูกตเวทีต่อประเทศชาติ และพระมหากษัตริย์ อย่างดีเยี่ยมสมกับชื่อ โรงเรียนนวมินทราชูทิศ
ปัจจุบันโรงเรียนเปิดทำการเรียนการสอนในระดับชั้นมัธยมศึกษาตอนต้น และระดับชั้นมัธยมศึกษาตอนปลาย
เกียรติประวัติ > ความหมายของนามโรงเรียน

นวมินทราชูทิศ อีสาน เป็นมงคลนามพระราชทาน เกิดจากการสนธิคำในภาษาบาลีสันสกฤตคือ
นวม (อ่านว่า นะ-วะ-มะ) ว.ที่ 9 เช่น นวมสุรทิน = วันที่ 9 (ป.)
อินท (อ่านว่า อิน-ทะ) น. ชื่อเทวราชผู้เป็นใหญ่ในสวรรค์ชั้นดาวดึงส์และชั้นจาตุมหาราช, พระอินทร์; ผู้เป็นใหญ่ (ป.; ส. อินฺทฺร)
ราชา (อ่านว่า รา-ชา) น. พระเจ้าแผ่นดิน, พระมหากษัตริย์ (ป., ส.)
อุทิศ (อ่านว่า อุ-ทิด) ก. ให้, ยกให้, ทำเพื่อ, สละให้โดยเจาะจง (ส. อุทฺทิศฺย; ป. อุทฺทิสฺส ว่า เจาะจง)
นวมินทราชูทิศ เกิดจากการสนธิคำว่า
นวม กับ  อินท เป็น นวมินท และ
ราชา กับ อุทิศ เป็น ราชูทิศ 
จากนั้นนำคำว่า  นวมินท มาสมาส กับคำว่า  ราชูทิศ เป็น นวมินทราชูทิศ
นวมินทราชูทิศ (อ่านว่า นะ-วะ-มิน-ทะ-รา-ชู-ทิด) จึงมีความหมายว่า สร้างขึ้นเพื่อน้อมเกล้าฯ ถวายเป็นราชสักการะแด่พระเจ้าแผ่นดินผู้ยิ่งใหญ่ รัชการที่ 9
อีสาน (อ่านว่า ทัก-สิน) น. ทิศตะวันออกเฉียงเหนือ ใช้ว่า ทิศอีสาน
ชื่อโรงเรียนนวมินทราชูทิศ  ต้องมีชื่อภาคเป็นสร้อยท้ายชื่อเพื่อบอกว่าเป็นโรงเรียนนวมินทราชูทิศประจำภาคใด เช่น โรงเรียนนวมินทราชูทิศ ทักษิณ เป็นโรงเรียนนวมินทราชูทิศประจำภาคใต้ เป็นต้น
ทำเนียบผู้บริหารโรงเรียน

| ทำเนียบผู้บริหารโรงเรียนนวมินทราชูทิศ อีสาน> ลำดับ | ทำเนียบผู้บริหารโรงเรียนนวมินทราชูทิศ อีสาน> รายนาม | ทำเนียบผู้บริหารโรงเรียนนวมินทราชูทิศ อีสาน> ระยะเวลาการดำรงตำแหน่ง |
| --- | --- | --- |
| 1 | นายวิรัช บำรุงสวัสดิ์ | พ.ศ. 2528 |
| 2 | นางเพ็ญศรี รูปขจร | พ.ศ. 2528 - 2535 |
| 3 | นายยงยุทธ สายคง | พ.ศ. 2535 - 2540 |
| 4 | นายสว่าง สลางสิงห์ | พ.ศ. 2540 - 2550 |
| 5 | นายสุรชัย ติยะโคตร | พ.ศ. 2550 - 2561 |
| 6 | นายธนิต ทองอาจ | พ.ศ. 2561 - 2564 |
| 7 | นายเกษร สินพูน | พ.ศ. 2564 - 2567 |
| 8 | นายเมฆสุวรรณ  วังวงศ์ | พ.ศ.2567 - ปัจจุบัน |
กลุ่มโรงเรียนนวมินทราชูทิศ 5 ภูมิภาค

โรงเรียนนวมินทราชูทิศ กรุงเทพมหานคร กรุงเทพมหานคร
โรงเรียนนวมินทราชูทิศ ทักษิณ จังหวัดสงขลา
โรงเรียนนวมินทราชูทิศ อีสาน จังหวัดมุกดาหาร
โรงเรียนนวมินทราชูทิศ มัชฌิม  จังหวัดนครสวรรค์
โรงเรียนนวมินทราชูทิศ พายัพ จังหวัดเชียงใหม่
วังตรอกสาเก

| วังตรอกสาเก |
| --- | --- |
ตำหนักเล็ก
th
ชื่อเดิม: วังสะพานเสี้ยวที่ 5
ชื่ออื่น: วังกรมหลวงประจักษ์ศิลปาคม
ที่มา: ตรอกสาเก
ข้อมูลทั่วไป
สถานะ: กำลังจะรื้อถอน
ประเภท: วัง
ที่ตั้ง: แขวงวัดบวรนิเวศ เขตพระนคร
เมือง:  กรุงเทพมหานคร
ประเทศ:  ไทย
พิกัด:  13°45′24″N 100°29′48″E﻿ / ﻿13.75667°N 100.49667°E﻿ / 13.75667; 100.49667
เริ่มสร้าง: ไม่ปรากฏ
เจ้าของ: ราชสกุลทองใหญ่
ตำหนักเล็ก
วังตรอกสาเก เป็นวังที่ประทับของพระเจ้าบรมวงศ์เธอ พระองค์เจ้าทองกองก้อนใหญ่ กรมหลวงประจักษ์ศิลปาคม อดีตเสนาบดีกระทรวงกลาโหม พระราชโอรสในพระบาทสมเด็จพระจอมเกล้าเจ้าอยู่หัว กับเจ้าจอมมารดาสังวาลย์ ในรัชกาลที่ 4